**Pandsjabi** eller **panjabi** (panjabi ਪੰਜਾਬੀ [paṃjābī], nokre gonger skrive *punjabi*), høyrer til den indoariske greina av indoeuropeiske språk og blir snakka av folk i Panjab-regionane i India og Pakistan. Det har over 90 millionar talarar, og er dermed verdast ellevte mest tala språk.

Panjabi er det heilage språket i sikhismen og det er det viktigaste språket for populærmusikksjangeren bhangra.

Ordet «panjabi» skrive med gurmukhi og shahmukhi.
Panjabi kan skrivast med tre ulike skriftsystem: Gurmukhi, som er spesiallaga for språket, sjahmukhi, som er ei tilpassa utgåve av det arabiske alfabetet, og devanagariskrift, som òg blir brukt for hindi.

India
-----

Panjabi er det offisielle språket i den indiske staten Panjab og blir òg tala i granneområde som Haryana og Delhi.

Pakistan
--------

Sjølv om kring halvparten av innbyggjarane i Pakistan har panjabi som morsmål, har språket ikkje offisiell status der og blir heller ikkje bruka i utdanninga. Panjabi-språklege pakistanarar brukar vanlegvis anten urdu eller engelsk i formelle samanhengar som offentleg styring, aviser og utdanning. Dette har ført til ein del misnøye blant det panjabi-språklege fleirtalet i Pakistan — eit fleirtal på 60 % om ein reknar med den nærskylde dialekten *siraiki* som blir tala kring den historiske byen Multan.

Andre land
----------

Panjabi blir tala som innvandrar- og minoritetsspråk i mange land, inkludert Afganistan, Storbritannia, USA og, ikkje minst, Canada: I Canada er panjabi det sjette største språket med 271 220 menneske som brukar det som daglegspråk.

Sikhismens heilage språk
------------------------

Panjabi er det heilage språket i sikhismen, og sikhanes heilage skrift *Guru Granth Sáhib* er hovudsakleg skriven på panjabi og med gurmukhiskrift.

Bruk i bhangramusikken
----------------------

Den populære populærmusikksjangeren bhangra, som i dei siste åra har vorte svært populær både i Sør-Asia og andre stader, har i all hovudsak tekster på panjabi.

Viktige forfattarar
-------------------

* Waris Shah
* Jaka Shah
* Bulleh Shah
* Hashim
* Sultan Bahu
* Shiv Kumar Batalvi
* Amrita Pritam
* Kartar Duggal
* Mohan Singh
* Pash
* Sahin Nashin Jahui
* Gurbaksh Singh Preetlari
* Nanak Singh
* Ilyas Ghumman
* Saadat Hasan Manto
* Surjit Patar
* Bhai Veer Singh
* Dhani Ram Chatrik
* Gurdial Singh
* Sohan Singh Seetal
* Sant Singh Sekhon

Kjelder
-------

1. ↑  Normerte namn på norsk, jf. Protokoll fra styremøte 24. februar 2021, sprakradet.no

Bakgrunnsstoff
--------------

 Wikipedia på **panjabi**

* A look at the variety on offer in panjabi language and culture Arkivert 2005-10-16 ved Wayback Machine.
* Punjabi dictionary
* Punjabi Computing Resource Centre
* Academy of the Punjab In North America (APNA)
* Free online Diaspora Punjabi (Gurmukhi) lessons
* Learn Gurmukhi - Sound and Graphics Arkivert 2004-04-11 ved Wayback Machine.
* Punjabi Language and Literature Arkivert 2005-08-13 ved Wayback Machine.
* Peoples and Languages in Pre-Islamic Indus Valley Arkivert 2008-05-09 ved Wayback Machine.
* Ethnologue - Languages of India
* Ethnologue - Languages of Pakistan

| * v
* d
* e
Indoariske språk |
| --- |
| assamesisk**·** bengali**·** gujarati**·** hindi**·** hindustani**·** kasjmiri**·** maithili**·** nepali**·** oriya**·** pali**·** panjabi**·** romanés**·** sanskrit**·** saraiki**·** sindi**·** singalesisk**·** urdu |


|  |  |
| --- | --- |
| Autoritetsdata | 
* WorldCat
* Store norske leksikon
* GND
* LCCN
* BNF
* BNF (data)
* SUDOC
* BBC Things

 |